|  |  |  |
| --- | --- | --- |
| **ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ****ΔΙΕΥΘΥΝΣΗ ΔΙΟΙΚΗΣΗΣ****ΤΜΗΜΑ ΠΡΟΣΩΠΙΚΟΥ**Ταχ. Διεύθυνση : Ναυπλίου 57 Ταχ. Κώδικας : 22132 ΤρίποληΠληροφορίες : Αικ. ΑγγελοπούλουΤηλέφωνο : 2713 610 105Email : aggelopoulou@arcadia.gr |  |   Τρίπολη, 07 Ιουλίου 2025   |

**ΑΝΑΚΟΙΝΩΣΗ της υπ’ αριθ. ΣΜΕ 3/2025**

**για τη σύναψη ΣΥΜΒΑΣΗΣ ΜΙΣΘΩΣΗΣ ΕΡΓΟΥ**

 **Η ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

Γνωστοποιείται ότι εκδόθηκε η υπ΄ αριθμ. ΣΜΕ 3/2025 (αριθμ.πρωτ.: 196115/03.07.2025 και ΑΔΑ: 9ΓΕ57Λ1-6ΥΞ) Ανακοίνωση της Περιφέρειας Πελοποννήσου για την σύναψη σύμβασης μίσθωσης έργου με συνολικά ένα (1) άτομο για την υλοποίηση του συγχρηματοδοτούμενου έργου TRIERES, του προγράμματος HORIZON. Ανάρτηση της ανακοίνωσης μαζί με τα συνημμένα σε αυτή παραστήματα και την προθεσμία υποβολής των αιτήσεων, θα αναρτηθούν στο κατάστημα της υπηρεσίας μας, στο κατάστημα του Δήμου Τρίπολης και στο διαδικτυακό τόπο της Περιφέρειας της Πελοποννήσου ([www.ppel.gov.gr](http://www.ppel.gov.gr)). Επιπλέον, έχει αναρτηθεί και στο πρόγραμμα «Διαύγεια».

**Η προθεσμία υποβολής των αιτήσεων συμμετοχής ξεκινάει την Τρίτη 08.07.2025 και λήγει την Πέμπτη 17.07.2025.**

Οι ενδιαφερόμενοι καλούνται να συμπληρώσουν τη σχετική αίτηση με όλα τα ζητούμενα στοιχεία, και να την υποβάλουν μαζί με αντίγραφο αστυνομικής ταυτότητας με τα απαιτούμενα δικαιολογητικά, και να την υποβάλουν είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή στα γραφεία της υπηρεσίας μας στην ακόλουθη διεύθυνση:

Περιφέρεια Πελοποννήσου– Ναυπλίου 57 Τρίπολη, Τμήμα Γραμματείας, Ισόγειο, με την αναγραφή εξωτερικά του φακέλου «Υπόψη Επιτροπής Αξιολόγησης της υπ’ αριθμ. ΣΜΕ 3/2025 Ανακοίνωσης».

Το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Οι υποψήφιοι μπορούν να αναζητήσουν τα έντυπα των αιτήσεων στο διαδικτυακό τόπο της Περιφέρειας Πελοποννήσου (www.ppel.gov.gr).

 **ΑΠΟ ΤΗ ΔΙΕΥΘΥΝΣΗ ΔΙΟΙΚΗΣΗΣ**